'जय श्री राम' पर टिप्पणी को लेकर अमर्त्य सेन से मेघालय के राज्यपाल ने पूछा- भूत से डरते हुए राम-राम नहीं कहते?  
अमर्त्य सेन ने जादवपुर यूनिवर्सिटी के कार्यक्रम में की थी टिप्पणी
तथागत रॉय ने दिया जवाब
शनिवार को बीजेपी ने भी साधा था निशाना
अमर्त्य सेन द्वारा की गई टिप्पणी के बारे में पूछे जाने पर रॉय ने कोलकाता में कहा,  ' रामराजा तला और सेरामपोर पश्चिम बंगाल में हैं या कहीं और? क्या हम भूत-प्रेत से डरते हुए राम-राम नहीं कहते? उन्होंने अर्थशास्त्र में नोबेल पुरस्कार जीता, उन्हें अपने विषय पर ध्यान देना चाहिए.'  
बता दें अमर्त्य सेन ने शुक्रवार को जादवपुर विश्वविद्यालय में एक कार्यक्रम में बोलते हुए कहा था कि "माँ दुर्गा" के विपरीत, "जय श्री राम" का नारा बंगाली संस्कृति से जुड़ा नहीं है और इसे लोगों को पीटने के बहाने के रूप में प्रयोग किया जाता है. अर्थशास्त्री ने यह भी कहा था कि उन्होंने कभी पश्चिम बंगाल में राम नवमी मनाए जाने के बारे में नहीं सुना है. उन्होंने कहा कि इसे अब लोकप्रियता मिली है.